Ma deg tallit n Zerwal i deg yettwakes uṣdef n Boudiafdɣa ttuḥetment tedeblin d tsundiwin, tirmisin, akked tsdukliwin akken tebɣu tili tagant-nsent, ad smersent yiwet n tutlayt (tutlayt n taɛrabt) am wakken d taywalt n usefrek, ɣef waya myal asemres n tutlayt taberranit deg yiskasiyen d yinejmuɛen twaggelden, maca yella-d ubeddel n kra n tɣawsiwin s tmentilt n rebrab si tama d lḥers n yimeɣnasen seg tayeḍ; am unekcum n yeɣmisen n tmaziɣt d tentaliwinis s wudem unṣib deg tiliẓri, yerna tamagit tamaziɣt ɣer tmagit tazzayrit ɣer tama n tin n taɛrabt d tesreḍt tineslemt di 1996,am wakken id-yiwi abeddel n tmendawt deg waṭas n tezmilin gar-asent; imi aselway i yesɛan azref ad ibeddel ayen i yebɣa deg tmendawt ,ma yeqbel  lberlaman  mebla ma isumma tagduda tamazdayt taɛrabt d tneslemt (tutlayt taɣelnawt tunṣibt n tmurt akked d tdukli n tmurt). Anamek n waya ulac uɣilif ma tettwarna tutlayt nniḍen ɣer tmendawt maca ad yili mebla ma ttwasumant tneggura-a.